РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 4

от заседание на Комисия ”Професионална квалификация и 
информационни технологии”,
проведено на 28.02.2019 г.

Днес, 28.02.2019 г. /четвъртък/ от 13:00 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“, инж. Мирослава Чирпъкова - началник отдел „ИО“, инж. Анелия Чомакова - главен експерт в дирекция „ИТСС“ и инж. Георги Бошнаков - главен експерт в дирекция „ИТСС“.
	
	По т. 1 от дневния ред на заседанието присъства Николай Найденов – директор на дирекция „Правна“.
	1.ОТНОСНО: Мерки за електронно управление в сектор „Правосъдие“, които да бъдат включени в Пътната карта за изпълнението на Стратегията за развитие на електронното управление за периода 2019-2023 г.

Комисия “Професионална квалификация и
информационни технологии”
Р Е Ш И :

1.1.	 Мярка по цел 1.3. придобива следния вид: 
- Въвеждане в експлоатация и бъдещо развитие на ЕИСС и разработване и/или интегриране на нови функционалности в нея, ресурсно обезпечаване на нейното функциониране и на съдилищата с необходимите технически средства и системен софтуер за реализиране на е-правосъдие, както и други проекти, свързани с основните цели на стратегията за въвеждане на електронно управление и електронно правосъдие – информационни системи, софтуер, функционалности и др.
1.2.	 Решението по т.1 да се изпрати на Комисия „Бюджет и финанси“ и  Комисия по правни въпроси, по компетентност и за предприемане на последващи действия.

	2.ОТНОСНО: Обобщена справка на съдилищата с общ брой събития по-малкo или равнo на 0 в ЕИСПП през последните 6 месеца. 
Предвид констатирано неизпращане на събития към ядрото на ЕИСПП,

Комисия “Професионална квалификация и
информационни технологии”
Р Е Ш И :

2.1. Указва на съдилищата да изпълняват задълженията си, регламентирани в Закона за съдебната власт и в Наредбата за Единната информационна система за противодействие на престъпността.
2.2. Да се изиска информация от председателите на Апелативен съд – София, Апелативен специализиран наказателен съд, Военно-апелативен съд, Окръжен съд – Велико Търново, Районен съд – Ардино, Районен съд – Брезник, Районен съд – Дряново, Районен съд – Ивайловград, Районен съд – Нова Загора, Софийски районен съд, Районен съд – Трън и Районен съд – Чепеларе относно причините, поради които не са изпращани събития към ядрото на ЕИСПП.
Информацията да се изпрати на ел. поща: it@vss.justice.bg в срок до 21.03.2019 г. 
2.3. За решението на Комисията да се уведоми председателя на Междуведомствения съвет за методическо ръководство на ЕИСПП.

3.ОТНОСНО: Информация за изпълнение плана за действие по препоръките от доклада на Европейската комисия от януари 2017 г., в рамките на Механизма за сътрудничество и оценка.

Комисия “Професионална квалификация и
информационни технологии”
Р Е Ш И :

3.1. В плана за действие за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка няма мерки от компетентност на комисията.
3.2. Решението да се изпрати на дирекция „Международна дейност“, по компетентност.

4.ОТНОСНО: Софтуерна поддръжка на Единен портал за електронното правосъдие.

Комисия “Професионална квалификация и
информационни технологии”
Р Е Ш И :

4.1. Да се изиска подробна информация от разработчика на портала, какви дейности са извършени в рамките на гаранционната поддръжка, както и да предостави актуален сорс код на портала към края на гаранционната поддръжка.
Информацията и актуалния сорс код да се предоставят на оптичен носител в срок до 15.03.2019 г.

5.ОТНОСНО: Искане от административния ръководител на Специализиран наказателен съд за осигуряване на средства за закупуване на 10 броя компютърни конфигурации, 10 броя OC Microsoft Windows 10 Pro и 4 броя принтери.

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Специализиран наказателен съд за осигуряване на средства за закупуване на 10 броя компютърни конфигурации и 4 броя принтери на обща стойност 10 703,00 лв. с ДДС и 10 броя OC Microsoft Windows 10 Pro на обща стойност 3 432,00 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.

	6.ОТНОСНО: Искане от административния ръководител на Административен съд – Пловдив за осигуряване на средства за закупуване на 4 броя компютърни конфигурации.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Административен съд – Пловдив за осигуряване на средства за закупуване на 4 броя компютърни конфигурации на обща стойност 3 437,00 лв. с ДДС е целесъобразно.
6.2. Изпраща решението по т. 6.1 ведно с мотивиран доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Апелативен съд – София за осигуряване на средства за закупуване на 31 броя компютърни конфигурации.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Апелативен съд – София за осигуряване на средства за закупуване на 31 броя компютърни конфигурации на обща стойност 29 426,00 лв. с ДДС е целесъобразно.
7.2. Изпраща решението по т. 7.1 ведно с мотивиран доклад на Комисия „Бюджет и финанси" към Пленума на ВСС, по компетентност.

8.ОТНОСНО: Искане от административния ръководител на Окръжен съд – Кърджали за осигуряване на средства за закупуване на 1 брой компютърна конфигурация, 1 брой UPS и 1 брой мултифункционално устройство.

Комисия “Професионална квалификация и
информационни технологии”
Р Е Ш И :

8.1. 	Искането от административния ръководител на Окръжен съд – Кърджали за осигуряване на средства за закупуване на 1 брой компютърна конфигурация, 1 брой UPS и 1 брой мултифункционално устройство на обща стойност 1 350,00 лв. с ДДС е целесъобразно.
8.2. Изпраща решението по т. 8.1 ведно с мотивиран доклад на Комисия „Бюджет и финанси" към Пленума на ВСС, по компетентност.

9.ОТНОСНО: Искане от административния ръководител на Софийски градски съд за осигуряване на средства за закупуване на 16 броя компютърни конфигурации.

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Софийски градски съд за осигуряване на средства за закупуване на 16 броя компютърни конфигурации на обща стойност 13 612,80 лв. с ДДС е целесъобразно.
9.2. Изпраща решението по т. 9.1 ведно с мотивиран доклад на Комисия „Бюджет и финанси" към Пленума на ВСС, по компетентност.

10.ОТНОСНО: Допълнение към искане от административния ръководител на Районен съд – Червен бряг за осигуряване на средства за закупуване на 1 брой сървър, 4 броя компютърни конфигурации, 1 брой UPS rack монтаж и 18 броя UPS за персонални компютри.

Комисия “Професионална квалификация и
информационни технологии”
Р Е Ш И :

10.1. Искането от административния ръководител на Районен съд – Червен бряг за осигуряване на средства за закупуване на 1 брой сървър на стойност 7 578,00 лв. с ДДС, 4 броя компютърни конфигурации на обща стойност 2 900,00 лв. с ДДС, 1 брой UPS rack монтаж на стойност 1 256,36 лв. с ДДС и 18 броя UPS за персонални компютри на обща стойност 2 160,00 лв. с ДДС е целесъобразно.
10.2. Изпраща решението по т. 10.1 ведно с мотивиран доклад на Комисия „Бюджет и финанси" към Пленума на ВСС, по компетентност.

11.ОТНОСНО: Искане от административния ръководител на Районен съд – Видин за осигуряване на средства за закупуване и монтиране на 4 броя информационни табла.

Комисия “Професионална квалификация и
информационни технологии”
Р Е Ш И :

11.1. Искането от административния ръководител на Районен съд – Видин за осигуряване на средства за закупуване и монтиране на 4 бр. информационни табла на обща стойност 5 481,00 лв. с ДДС е целесъобразно.
11.2. Изпраща решението по т. 11.1 ведно с мотивиран доклад на Комисия „Бюджет и финанси" към Пленума на ВСС, по компетентност.

12.ОТНОСНО: Писмо от административния ръководител на Окръжен съд – Шумен с представено копие от приемо-предавателен протокол за предоставяне на техника за видеоконферентна връзка на Районен съд – Нови пазар.

Комисия “Професионална квалификация и
информационни технологии”
Р Е Ш И :

12.1. Приема за сведение писмото от административния ръководител на Окръжен съд – Шумен.

13.ОТНОСНО: Отговор от фирмите, представили оферти за извършване на извънгаранционна поддръжка на Централизираната система за случайно разпределение на делата относно начините за гарантиране на сигурността ѝ.
Поради оттегляне на една от фирмите, предоставили оферти,

Комисия “Професионална квалификация и
информационни технологии”
Р Е Ш И :

13.1. Да се публикува обявление за набиране на оферти за извършване на извънгаранционна поддръжка на Централизираната система за случайно разпределение на делата в раздел „Профил на купувача“ на интернет страницата на ВСС.
13.2. Изпраща решението по т. 13.1. на дирекция „Правна“, по компетентност.

14.ОТНОСНО: Информация от проведена среща по проект „Осигуряване на софтуерна и методическа обезпеченост, и изграждане на административен капацитет на ИВСС за превенция на корупцията в съдебната власт“ във връзка с разработване на електронен публичен регистър на отводите.
В изпълнение на поети ангажименти от страна на ВСС по проекта,

Комисия “Професионална квалификация и
информационни технологии”
Р Е Ш И :

14.1. Да се изпрати запитване до съдилищата с цел събиране на информация във връзка с попълването на регистъра на отводите.
14.2. Отговорите да бъдат изпращани в срок до 13.03.2019 г. директно в Инспектората към Висшия съдебен съвет на ел. поща: registri@inspectoratvss.bg на вниманието на лицето за контакт на възложителя по проект „Осигуряване на софтуерна и методическа обезпеченост, и изграждане на административен капацитет на ИВСС за превенция на корупцията в съдебната власт“.
14.3. Изпраща решението по т.14 на Главния инспектор на Инспектората към Висшия съдебен съвет, за сведение.

15.ОTHOCHO: Заявление за достъп до обществена информация с peг. №14/21.02.2019 г.
Комисия “Професионална квалификация и
информационни технологии”
Р Е Ш И :

15.1.	 Одобрява изготвената информация от дирекция „ИТСС“.
15.2. Предоставя изготвената информация от дирекция „ИТСС“ на основание чл. 14 и чл. 16 от Вътрешните правила за достъп до обществена информация във ВСС.
15.3. Изпраща решението по т.15 на Главния секретар на ВСС, по компетентност.

Определя нов график за провеждане на заседанията на Комисия „Професионална квалификация и информационни технологии“ към Пленума на ВСС - четвъртък от 13:30 часа.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /п/

КАЛИНА ЧАПКЪНОВА